29595b88e7f85fe26c9b58838453ae23
Bor i rækkehus. Min nabo har en vinkel på ind til mig. Vi er kraftigt uvenner og jeg vil ikke se ham/dem på min grund, hvilket jeg har fortalt dem. Kan de uden at spørge mig, gå ind på min grund og samle en nedfalden tagsten op fra deres tag, og uden at forespørge om lov, gå ind i min have og foretage reparationer på deres tag gennem min have? Taget vender ind mod min have! Er i en meget bitter strid med dem, og har sagt at al korrespondance mellem os, skal ske gennem postkasserne. Jeg har tænkt på Straffelovens § 264? Jeg ønsker bare at leve i fred med de andre naboer, og uden han/de kan "råde" over min grund!


Nabostrid og ret til at komme på min grund
bolius.dk
2021.21
Kære Gitte N.


Det er indlysende, at du ikke er gode venner med din nabo og at der sandsynligvis ligger en helt masse gammelt nag gemt på begge sider af hækken. Som konfliktmægler vil jeg naturligvis helt søge en situation, hvor det ikke betyder noget for dig om naboen henter sin nedfaldne tagsten  typisk opstår der jo konflikt når en nabo ikke henter nedfaldne tagsten. 


Af bringe straffelovens bestemmelser i anvendelse kan synes som et voldsomt tiltag  specielt hvis man tænker tanken til ende og forestiller sig, at man overfor politiet skal argumentere for den kriminelle handling. I denne sammenhæng skal politiet jo også vurdere omfanget af de skader naboen har påført dig og de tab det eventuelt har medført. Hvis man betragter sagen med den nedfaldne tagsten kan man  isoleret set  påstå, at naboen blot ønsker at rydde op efter en force majeure hændelse. Jeg tror ikke på, at anvendelse af staffelovens bestemmelser er den rigtige løsning.


Det fremgår endvidere af byggelovens bestemmelser (§12), at man som nabo  for at håndtere sikringsforanstaltninger  kan skaffe sig adgang til den tilstødende ejendom og udøve en midlertidig råden i det omfang, det er nødvendigt for at udføre sikringsarbejdet.


Det korte svar er således; ja det kan naboen godt. Det er dog altid en god ide, at spørge naboen om lov

